Амашәыр шыҟалаз азы атәыла АҶА ахь адырра ҟалеит амҽыша лаҵара 9 рзы асааҭ 18:20 рзы.
Ааха зауз аԥҳәыс дрыԥшааит Гагра ақалақь иатәу АҶА аԥшаара-аиқәырхаратә гәыԥ аусзуҩцәа, аӡы дырыргеит, анаҩс асакаса данҵаны хә-километрак дрыманы шьапыла дылбааргеит автотрассаҟынӡа.
Уантәи Гагратәи араионтә хәышәтәырҭахь дыргеит. Аԥшаара-аиқәырхаратә операциа хыркәшан ашәахьа ашьыжь лаҵара 10 рзы асааҭ 03:50 рзы.